Első lépésben gondold át alaposan a dolgot, és zárd ki a csalódás lehetőségét. A TETOVÁLÁS EGY ÉLETRE SZÓL, ne dönts egy pillanatnyi “divathóbort” hatására. Olyan helyet válassz a testeden, és úgy válassz mintát, hogy ezzel tisztában vagy. Kutass, inspirálódj, gyűjts ötleteket. Az alap szinte bármi lehet: egy festmény, egy fotó, egy illusztráció, egy tárgy, a kedvenc filmed, zenéd, állatkád, stb. Ha megtaláltad a témád, találj stílust (pl.: realisztikus, tradicionális, neotradicionális, old school, new school, orientális,  trash polka, blackwork, dotwork, stb.). Ha ez a két dolog megvan, sokat tudsz segíteni a tetoválódnak, hogy egyedi mintád megtervezze, és olyan tetoválásod készüljön, amire mindig is vágytál.